open-index/open-wikipedia-markdown huggingface dataset:
ร่องลึกก้นสมุทรอะลูเชียน

right|thumb|300px|แผนที่ของร่องลึกก้นสมุทรอะลูเชียน

**ร่องลึกก้นสมุทรอะลูเชียน** () เป็นร่องลึกก้นสมุทรบริเวณขอบแผ่นเปลือกโลกตามแนวชายฝั่งทางตอนใต้ของอะแลสกาและหมู่เกาะอะลูเชียน ร่องลึกมีความยาว 3,400 กิโลเมตร ทางทิศตะวันตกของร่องลึกมีรอยต่อสามผสานร่วมกับร่องลึกก้นสมุทรคูริล–คัมชัตคาและรอยเลื่อนอูลาคัน ส่วนทางตะวันออกติดต่อกับรอยเลื่อนควีนชาร์ลอตต์ แผ่นเปลือกโลกนี่เกิดจากการที่แผ่นแปซิฟิกมุดตัวลงไปใต้แผ่นอเมริกาเหนือ การมุดตัวของแผ่นเปลือกโลกบริเวณนี้ทำให้เกิดหมู่เกาะรูปโค้งอะลูเชียนขึ้นบริเวณทะเลเปิดทางตะวันตกเฉียงใต้ของคาบสมุทรอะแลสกา

ทางเหนือของร่องลึกมีความชันที่ 3°–4° ส่วนทางใต้มีความชันที่ 1°–4° ความลึกที่สุดที่วัดได้คือ 7,822 เมตร พิกัด 51.21°N, 174.83°E ห่างจากเกาะบูรเดอร์ไปทางตะวันตกเฉียงใต้ 145 กิโลกเมตร

## แผ่นดินไหวที่เกี่ยวข้อง
ที่ร่องลึกก้นสมุทรอะลูเชียน แผ่นแปซิฟิกทำการมุดตัวลงไปใต้แผ่นอเมริกาเหนือ ทำให้ร่องลึกนี้ก่อให้เกิดแผ่นดินไหวหลายครั้ง:

* แผ่นดินไหวที่หมู่เกาะอะลูเชียน 1 เมษายน 1946: แผ่นดินไหวขนาด 8.6 แมกนิจูด ที่นอกชายฝั่งของเกาะอูนิมัก แผ่นดินไหวทำให้เกิดคลื่อสึนามิสูง 55 ฟุต ความเร็วกว่า 500 ไมล์/ชม. เข้าพัดถล่มที่ฮิโล รัฐฮาวาย เป็นเหตุให้มีผู้เสียชีวิตกว่า 173 คน บาดเจ็บ 163 คน
* แผ่นดินไหวที่เกาะแอนเดียนอฟ 9 มีนาคม 1957: แผ่นดินไหวขนาด 8.6 แมกนิจูด เกิดที่นอกชายฝั่งทางใต้ของเกาะแอนเดียนอฟ แผ่นดินไหวทำให้เกิดความเสียหายบนเกาะอาดักและเกาะอุมนัก นอกจากนี้ยังก่อให้เกิดสึนามิเข้าถล่มหมู่บ้าน 2 แห่งในหมู่เกาะฮาวาย นอกจากนี้มีรายงานว่าสึนามิเดินทางได้ไกลถึงชิลี
* แผ่นดินไหวในรัฐอะแลสกา 27 มีนาคม 1964: แผ่นดินไหวเมกะทรัสต์ขนาด 9.2 แมกนิจูดที่ไหวต่อเนื่องนาน 4 นาที 38 วินาที ด้วยขนาดที่วัดได้ทำให้มีการบันทึกว่านี้เป็นแผ่นดินไหวใหญ่ที่สุดในประวัติศาสตร์อเมริกาเหนือ, และเป็นแผ่นดินไหวใหญ่อันดับที่ 2 ในประวัติศาสตร์โลก ยอดผู้เสียชีวิตจากแผ่นดินไหวและสึนามิในครั้งนี้คือ 131 ราย
* แผ่นดินไหวที่เกาะแรท 4 กุมภาพันธ์ 1965: แผ่นดินไหวขนาด 8.7 แมกนิจูด
* แผ่นดินไหวที่เกาะแอนเดียนอฟ 7 พฤษภาคม 1986: แผ่นดินไหวขนาด 7.9 แมกนิจูด ก่อให้เกิดความเสียหายถึงเกาะอาดักและเกาะอัตกา มีรายงานการเกิดสึนามิทั่วทั้งแปซิฟิก
*แผ่นดินไหวที่อ่าวอะแลสกา 23 มกราคม 2018: แผ่นดินไหวขนาด 7.9 แมกนิจูด

## อ้างอิง

## แหล่งข้อมูลอื่น
*A New Perspective on Seismic Hazards in the Shumagin Gap – Alaska Earthquake Center

หมวดหมู่:ธรณีสัณฐานในประเทศรัสเซีย
หมวดหมู่:ธรณีสัณฐานในรัฐอะแลสกา
หมวดหมู่:ร่องลึกก้นสมุทรในมหาสมุทรแปซิฟิก
หมวดหมู่:เขตมุดตัวของเปลือกโลก
จักพันธ์ ปิยพรไพบูลย์

**จักพันธ์ ปิยพรไพบูลย์**  (เกิด 5 กรกฎาคม พ.ศ. 2524)  เป็นนักธุรกิจและนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดประจวบคีรีขันธ์ อดีตรองเลขาธิการพรรคประชาธิปัตย์ อดีตสมาชิกสภาผู้แทนราษฎร แบบบัญชีรายชื่อ

## ประวัติ
จักพันธ์ ปิยพรไพบูลย์ (ชื่อเล่น : เซ้ม) เกิดเมื่อวันที่ 5 กรกฎาคม พ.ศ. 2524 เป็นบุตรของ นายวิรัช ปิยพรไพบูลย์ ประธานสภาอุตสาหกรรมจังหวัดประจวบคีรีขันธ์ กับ นางสุนีย์ ปิยพรไพบูลย์ และมีศักดิ์เป็นหลานอาของ เฉลิมชัย ศรีอ่อน อดีตหัวหน้าพรรคประชาธิปัตย์ สำเร็จการศึกษา ศิลปศาสตรบัณฑิต สาขาการพัฒนาชุมชน จากมหาวิทยาลัยราชภัฏสวนดุสิต สมรสและหย่า มีบุตร-ธิดา 4 คน

## การทำงาน
จักพันธ์ ทำธุรกิจเป็นเจ้าของโกวเซ้มฟาร์ม ฟาร์มไก่ชนในจังหวัดประจวบคีรีขันธ์ และเป็นสมาชิกสภาองค์การบริหารส่วนจังหวัดประจวบคีรีขันธ์ (สจ.) อำเภอปราณบุรี 2 สมัย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 26 สังกัดพรรคประชาธิปัตย์ แต่ไม่ได้รับเลือกตั้ง ต่อมาเมื่อกรณ์ จาติกวณิช ลาออกจากสมาชิกพรรคประชาธิปัตย์ และดวงฤทธิ์ เบ็ญจาธิกุล ชัยรุ่งเรือง ก็ย้ายไปสังกัดพรรครวมพลัง ส่งผลให้เขาได้เลื่อนขึ้นมาเป็นสมาชิกสภาผู้แทนราษฎรแบบบัญชีรายชื่อ เมื่อวันที่ 16 มกราคม พ.ศ. 2563 แต่ก็ต้องยุติการปฏิบัติหน้าที่เมื่อวันที่ 28 มกราคมของปีเดียวกัน เนื่องจากการคิดคำนวณคะแนนรวมใหม่แต่เมื่ออิสสระ สมชัย พ้นสมาชิกภาพ สส. ตามคำวินิจฉัยศาลรัฐธรรมนูญ จักพันธ์ จึงได้กลับมาเป็นสมาชิกสภาผู้แทนราษฎรแทน เมื่อวันที่ 9 ธันวาคม ปีถัดมา

ก่อนหน้านั้นเขาเคยถูกสื่อมวลชนนำเสนอภาพประกอบข่าวการจับกุมผู้ค้ายาเสพติด แต่เขาไม่ได้มีส่วนเกี่ยวข้องใดๆ เลย จนเป็นที่มาของการออกมาขอโทษของสำนักข่าว

### สมาชิกสภาผู้แทนราษฎร
จักพันธ์ ปิยพรไพบูลย์ ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดประจวบคีรีขันธ์ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดประจวบคีรีขันธ์ สังกัดพรรคกล้าธรรม

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอปราณบุรี
หมวดหมู่:นักธุรกิจชาวไทย
หมวดหมู่:ชาวไทยเชื้อสายจีน
หมวดหมู่:นักการเมืองจากจังหวัดประจวบคีรีขันธ์
หมวดหมู่:สมาชิกสภาผู้แทนราษฎรจังหวัดประจวบคีรีขันธ์
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคกล้าธรรม
หมวดหมู่:บุคคลจากมหาวิทยาลัยสวนดุสิต
หมวดหมู่:ผู้ได้รับเครื่องราชอิสริยาภรณ์ ท.ม.
เขตแดน

**เขตแดน**  หรือ **ชายแดน** คือ พื้นที่ที่กำหนดขอบเขตอำนาจทางการเมืองหรือทางภูมิศาสตร์ เช่นเส้นที่แบ่งขอบเขตอำนาจของศาล เส้นแบ่งเขตหน่วยการปกครองย่อย รัฐเอกราชหรือประเทศ ปกติแล้วการกำหนดเขตแดนจะเกิดจากการที่รัฐบาลทั้งสองประเทศทำการปักปันเขตแดนร่วมกันเพื่อให้เป็นที่แน่นอนและยอมรับกันทั้งสองฝ่าย ส่วนการแบ่งเขตแดนอื่น ๆ ที่ไม่ใช่ระดับประเทศจะเป็นหน้าที่ของผู้ดูแลพื้นที่นั้น ๆ

เขตแดนระหว่างประเทศส่วนใหญ่จะมีการควบคุมและป้องกัน การจะข้ามเขตแดนระหว่างประเทศนั้นจึงจำเป็นต้องเดินทางผ่านจุดผ่านแดนหรือด่านพรมแดน ส่วนเขตของหน่อยการปกครองย่อยภายในประเทศกับเขตแดนของประเทศที่อยู่ในพื้นที่เชงเกนส่วนใหญ่มักไม่มีการป้องกันหรือการควบคุม

บางเขตแดนจะมีการกำหนดเขตกันชนหรือเขตปลอดทหารขึ้นเนื่องจากมีสถานการณ์พิเศษระหว่างรัฐทั้งสอง

## อ้างอิง

หมวดหมู่:เขตแดน
รถรางย่างกุ้ง

**รถรางย่างกุ้ง** เป็นระบบขนส่งมวลชนทางรางในย่างกุ้ง ประเทศพม่า มีความยาว 4.8 กิโลเมตร ให้บริการเดินรถระหว่างท่าเทียบเรือวอร์แดน (Wardan Jetty) – ลินซาดอง (Linsadaung) ในตำบลโบตะทอง (Botataung) เปิดให้บริการครั้งเมื่อวันที่ 11 มกราคม – 1 กรกฎาคม พ.ศ. 2559 จึงยุติการเดินรถ

## ประวัติ
รถรางเคยเปิดให้บริการในย่างกุ้ง และยุติการให้บริการในช่วงสงครามโลกครั้งที่สอง ต่อมามีแนวคิดที่จะฟื้นฟูเส้นทางรถรางอีกครั้งโดยได้รับการสนับสนุนเงินทุนจากญี่ปุ่น เปิดให้บริการเมื่อวันที่ 11 มกราคม พ.ศ. 2559 เดินรถระหว่างท่าเทียบเรือวอร์แดน–ลินซาดองในตำบลโบตะทอง ตามถนนสแตรนด์ด้วยระยะทาง 4.8 กิโลเมตร โดยใช้รถรางเก่าอายุ 50 ปีจากฮิโรชิมะ มีสามตู้ รองรับผู้โดยสารได้ 200 ที่นั่ง วิ่งเพียงหกรอบต่อวัน ตั้งแต่เวลา 08.00–16.00 น. กับค่าโดยสาร 100 จัต หลังจากนั้นมีแผนที่จะขยายเส้นทางจากท่าเรือวอร์แดนไปจีมยินไดง์ (Kyeemyindaing) ด้านตะวันตก และจากตำบลโบตะทองถึงตำบลปาซุนดอง (Pazundaung) ด้านตะวันออก ซึ่งรถรางย่างกุ้งจะมีความยาว 11.3 กิโลเมตร คาดว่าจะแล้วเสร็จใน พ.ศ. 2559

รถรางย่างกุ้งยุติการเดินรถเมื่อวันที่ 1 กรกฎาคม พ.ศ. 2559 หลังเปิดให้บริการเพียงหกเดือน

## อ้างอิง

หมวดหมู่:รถรางในประเทศพม่า
หมวดหมู่:การขนส่งในย่างกุ้ง
เครื่องหมายรีไซเคิล

thumb|right|เครื่องหมายรีไซเคิลที่มีลักษณะตัดขอบสีดำลงสีพื้นด้วยสีเขียว

**เครื่องหมายรีไซเคิล** ()เป็นเครื่องหมายที่เป็นที่ยอมรับในระดับนานาชาติว่าให้เป็นตัวแทนของความหมายของการแปรใช้ใหม่ (ยูนิโคด: หรือ )

## ประวัติ
ในปี 1970 วันคุ้มครองโลกถือกำเนิดขึ้นจากความวิตกกังวลเกี่ยวกับปัญหาสิ่งแวดล้อม คอนเทนเนอร์ คอปปอเรชั่น ออฟ อเมริกาผู้ผลิตกระดาษแข็งรีไซเคิลรายใหญ่ของสหรัฐได้สนับสนุนการประกวดสัญลักษณ์ที่สร้างความตระหนักเรื่องสิ่งแวดล้อมในกลุ่มนักเรียนและนักศึกษาทั่วสหรัฐ ซึ่งผู้ชนะการประกวดการออกแบบนี้คือแกรี่ แอนเดอร์สัน นักศึกษาวัย 23 ปีจากมหาวิทยาลัยเซาเทิร์นแคลิฟอร์เนีย ทำให้เขาเป็นผู้ออกแบบเครื่องหมายรีไซเคิลที่ใช้กันในระดับสากล เครื่องหมายนี้ไม่ใช่เครื่องหมายการค้าและถูกกำหนดให้เป็นสาธารณสมบัติ

## รุ่น
เครื่องหมายรีไซเคิลถือเป็นสาธารณสมบัติและไม่ใช่เครื่องหมายการค้า ในตอนแรกบริษัทผู้สนับสนุนการออกแบบโลโก้นี้อย่างคอนเทนเนอร์ คอปปอเรชั่น ออฟ อเมริกาพยายามที่จะยื่นให้เป็นเครื่องหมายการค้า แต่ว่าก็ถอนการอ้างสิทธิ์ในภายหลัง ดังนั้นใคร ๆ ก็สามารถดัดเปลงแก้ไขเครื่องหมายนี้ได้

ทำให้มีการดัดแปลงสัญลักษณ์โดยการใส่เบอร์เพื่อเป็นการรุบุประเภท โดยใช้เบอร์ 1–7 ใส่เข้าไปในช่องว่างตรงกลางของสามเหลี่ยม นอกจากการใส่เบอร์เพื่อระบุประเภทแล้ว ยังมีการปรับเปลี่ยนลูกษรของเครื่องหมายเป็นรูปแบบต่าง ๆ เช่น:
* 
* 
* 
* 
* 
* 

## อ้างอิง

หมวดหมู่:การแปรใช้ใหม่
เรย์แมน 3: ฮูดลัมแฮฟวัค

***เรย์แมน 3: ฮูดลัมแฮฟวัค*** () เป็นวิดีโอเกมแพลตฟอร์มที่พัฒนาและจัดจำหน่ายโดยยูบิ ซอฟต์ โดยตัวเกมเป็นเกมภาคหลักที่สามในชุดเกม *[[เรย์แมน]]* โดยตัวเกมจะบอกเล่าเรื่องราวของเรย์แมนในการหยุดยั้งอังแดร แม่มดดำผู้ชั่วร้าย จากการยึดครองโลกด้วยกองทัพทหาร "ฮูดลัม" ที่เหมือนกระสอบ ตัวเกมวางจำหน่ายสำหรับเกมคิวบ์, เพลย์สเตชัน 2, เอกซ์บอกซ์ และ ไมโครซอฟท์ วินโดวส์ ในปี 2003 และบน แมคโอเอส โดย Feral Interactive ในปี 2004 ตัวเกมเวอร์ชัน 2 มิติ ได้รับการพัฒนาสำหรับเกมบอยอัดวานซ์, เอ็นเกจ และโทรศัพท์มือถือ

เวอร์ชันรีมาสเตอร์ความละเอียดสูงได้ถูกวางจำหน่ายสำหรับเพลย์สเตชัน เน็ตเวิร์กและเอกซ์บอกซ์ไลฟ์อาร์เคตในปี 2012 เกมภาคต่อ *[[เรย์แมน: ฮูดลัมรีเวนจ์]]* ได้รับการปล่อยตัวสำหรับเกมบอยอัดวานซ์ในปี 2005 ตัวเกมเป็นเกม *เรย์แมน* ภาคหลักเกมสุดท้ายที่จะวางจำหน่ายจนถึงจนกระทั่งการมาของเกม *[[เรย์แมนออริจิน]]* ในปี 2011 ซึ่งเกมนี้ยังเป็นเกมล่าสุดในซีรีย์ที่เป็นรูปแบบ 3 มิติ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2546
หมวดหมู่:เกมสำหรับเพลย์สเตชัน 2‎
หมวดหมู่:เกมสำหรับเอกซ์บอกซ์
หมวดหมู่:เกมสำหรับเพลย์สเตชัน 3‎
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับวินโดวส์‎
หมวดหมู่:เกมสำหรับเกมบอยแอ็ดวานซ์
หมวดหมู่:เกมสำหรับแมคโอเอส
หมวดหมู่:วิดีโอเกมที่พัฒนาขึ้นในประเทศฝรั่งเศส
หมวดหมู่:วิดีโอเกมเกี่ยวกับความฝัน
หมวดหมู่:วิดีโอเกมแพลตฟอร์ม
หมวดหมู่:เรย์แมน
การตีบ

**การตีบ** (, จากภาษา, "แคบ") เป็นการหดแคบหรือคอดลงอย่างผิดปกติในหลอดเลือดหรืออวัยวะทรงท่ออื่น ๆ บางครั้งในภาษาอังกฤษปรากฏใช้คำว่า **รอยคอด** ( ดังเช่นปรากฏใน urethral stricture)

*Stricture* นิยมใช้ในกรณีที่การคอดเกิดจากการหดตัวของกล้ามเนื้อเรียบ ส่วน *stenosis* มักใช้ในกรณีที่การคอดเกิดจากบาดแผลที่ทำให้ลดพื้นที่ในลูเมน นอกจากนี้ยังปรากฏใช้ **การหดแคบ** () ซึ่งปรากฏใช้ในการหดแคบของหลอดเลือดเออร์ทิก

การกำเริบของการคอดหลังหัตถการเรียกว่า Restenosis

## อ้างอิง

## แหล่งข้อมูลอื่น

* 
*

หมวดหมู่:มหพยาธิวิทยา
หมวดหมู่:คำศัพท์แพทย์
เส้นขนานที่ 84 องศาเหนือ

**เส้นขนานที่ 84 องศาเหนือ** คือวงกลมละติจูดที่ 84 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านแค่มหาสมุทรอาร์กติกเท่านั้น

เกาะคาเฟอคลูเปิน กรีนแลนด์ อันเป็นพื้นดินถาวรที่อยู่เหนือสุดของโลกอยู่ใต้เส้นขนานนี้ 40 กิโลเมตร

ที่ละติจูดนี้จะเห็นพระอาทิตย์ตลอด 24 ชั่วโมงในวันครีษมายัน และสนธยาทางดาราศาสตร์ในวันเหมายัน

## ดูเพิ่ม
* เส้นขนานที่ 83 องศาเหนือ
* มหาสมุทรอาร์กติก

หมวดหมู่:เส้นละติจูด
คณะโลจิสติกส์และดิจิทัลซัพพลายเชน มหาวิทยาลัยนเรศวร

**คณะโลจิสติกส์และดิจิทัลซัพพลายเชน มหาวิทยาลัยนเรศวร** (อังกฤษ: Faculty of Logistics and Digital Supply Chain, Naresuan University) พัฒนามาจากวิทยาลัยโลจิสติกส์และโซ่อุปทาน ซึ่งก่อตั้งในปี 2554 เป็นหน่วยงานระดับคณะวิชาภายในกำกับของมหาวิทยาลัยนเรศวร

## ประวัติ
คณะโลจิสติกส์และดิจิทัลซัพพลายเชน มหาวิทยาลัยนเรศวร เดิมคือ วิทยาลัยโลจิสติกส์และโซ่อุปทาน มหาวิทยาลัยนเรศวร ได้จัดตั้งขึ้นตามมติสภามหาวิทยาลัยนเรศวร ในคราวการประชุมครั้งที่ 158 (1/2554) เมื่อวันที่ 30 มกราคม 2554  ต่อมาได้เปลี่ยนเป็นคณะโลจิสติกส์และดิจิทัลซัพพลายเชน  เมื่อวันที่  26  มกราคม  2563  โดยมุ่งเน้นการสร้างนักวิจัย นักวิชาการ และนักบริหารด้านโลจิสติกส์และโซ่อุปทานผ่าการเรียนรู้ ควบคู่กับการปฏิบัติ และส่งเสริมให้มีการแลกเปลี่ยนเรียนรู้ เพื่อพัฒนาองค์ความรู้ทางด้านโลจิสติกส์และโซอุปทานที่สามารถสร้างความเป็นผู้นำทางความคิดในระดับองค์การ ประเทศชาติ และก้าวสู่ความเป็นเลิศในระดับภูมิภาคโดยมีความรู้คู่คุณธรรมและจริยธรรม โดยมีวิสัยทัศน *เป็นสถาบันโลจิสติกส์และโซ่อุปทานชั้นนำของประเทศไทยและมีความเป็นเลิศด้านวิชาการ เป็น 1 ใน 5 อันดับแรกของภูมิภาคอาเซียน*

## โครงสร้างคณะ
หน่วยงานภาคในคณะโลจิสติกส์และดิจิทัลซัพพลายเชน มหาวิทยาลัยนเรศวร แบ่งการดำเนินงานดังนี้
* สำนักงานเลขานุการคณะ
* งานธุรการ
* งานบริการการศึกษา
* งานวิจัยและพัฒนาคุณภาพการศึกษา
* งานการเงินและพัสดุ

## หลักสูตร
ปัจจุบัน คณะโลจิสติกส์และดิจิทัลซัพพลายเชน มหาวิทยาลัยนเรศวร เปิดสอนในหลักสูตรและสาขาวิชา ดังต่อไปนี้

## อ้างอิง

## ดูเพิ่ม
* มหาวิทยาลัยนเรศวร

## แหล่งข้อมูลอื่น
* มหาวิทยาลัยนเรศวร
* คณะโลจิสติกส์และดิจิทัลซัพพลายเชน มหาวิทยาลัยนเรศวร

หมวดหมู่:หน่วยงานในมหาวิทยาลัยนเรศวร
วัดไทรย์ (อำเภอเมืองสุพรรณบุรี)

**วัดไทรย์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าระหัด อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 16 ไร่ 1 งาน 41 ตาราง

วัดไทรย์สร้างโดยชาวลาวในสมัยรัตนโกสินทร์ตอนต้น คนลาวเข้ามาเมืองสุพรรณุบุรีในฐานะเชลยศึกครั้งกรุงธนบุรีเป็นครั้งแรกและมาในคราวที่พระบาทสมเด็จพระนั่งเกล้าเจ้าอยู่หัวให้เจ้าอนุวงศ์กุมกำลังพลมาตัดต้นตาลที่เมืองสุพรรณบุรีเมื่อ พ.ศ. 2368 และหลังกบฏเจ้าอนุวงศ์ เมื่อ พ.ศ. 2371 ในนิราศสุพรรณ เมื่อ พ.ศ. 2379 ก็ปรากฏว่าคนไทยเชื้อสายลาวก็ได้ตั้งถิ่นฐานเป็นกลุ่มเป็นก้อนแล้วโดยเฉพาะบริเวณที่เป็นวัดกงจักรในปัจจุบันซึ่งอยู่ฝั่งตรงข้ามกับวัดไทรย์ วัดไทรตั้งเมื่อ พ.ศ. 2400 ได้รับพระราชทานวิสุงคามสีมาเมื่อ พ.ศ. 2514 เขตวิสุงคามสีมา กว้าง 40 เมตร ยาว 80 เมตร

อุโบสถมีพาไลด้านหน้าต่อยื่นออกมามีประตูเข้าอยู่ทางด้านหน้า ส่วนผนังข้างมีหน้าต่างด้านละ 4 บาน เปลี่ยนหลังคาจากกระเบื้องเกร็ดเต่ามาเป็นกระเบื้องลอนคู่ ไม่มีช่อฟ้า ใบระกา หางหงส์ เพราะถอดออก คราวบูรณะครั้งหลังสุดเมื่อ พ.ศ. 2538 สภาพยังสมบูรณ์ใช้งานได้ ภายในอุโบสถมีจิตรกรรมฝาผนัง สมัยรัชกาลที่ 3–4 ฝีมือช่างพื้นบ้าน เขียนเป็นเรื่องราวเทพชุมนุม พุทธประวัติ ตลอดจนพระเจดีย์จุฬามณี และพระมาลัย เจดีย์อยู่ทางด้านหน้าอุโบสถ เป็นเจดีย์สกุลช่างลาว โดยส่วนล่างเป็นฐานกลมรองรับองค์ระฆังเหลี่ยมทรงสูง (และมีส่วนยอดทรงเรียวสูงเช่นกัน)

## รายนามเจ้าอาวาส
* พระหล่ม
* พระสุข
* พระคำศรี บารมีชัย
* พระพุก มาลาวงษ์
* พระทิ้ง ศรีเจริญ
* พระกั๊ก
* พระเผื่อน กนฺตสีโล พ.ศ. 2500–2519
* พระชั้น สิริวฑฺฒโน พ.ศ. 2520–2526
* พระพิชัย ธมฺมปาโล พ.ศ. 2527–ปัจจุบัน

## อ้างอิง

ไทรย์
หมวดหมู่:โบราณสถานในจังหวัดสุพรรณบุรี
วัดพร้าว

**วัดพร้าว** อาจหมายถึง
* **[[วัดพร้าว (จังหวัดชัยนาท)|วัดพร้าว]]** จังหวัดชัยนาท
* **[[วัดพร้าว (จังหวัดตาก)|วัดพร้าว]]** จังหวัดตาก
* **[[วัดพร้าว (จังหวัดน่าน)|วัดพร้าว]]** จังหวัดน่าน
* **[[วัดพร้าว (จังหวัดพระนครศรีอยุธยา)|วัดพร้าว]]** จังหวัดพระนครศรีอยุธยา
* **[[วัดพร้าว (จังหวัดพิจิตร)|วัดพร้าว]]** จังหวัดพิจิตร
* **[[วัดพร้าว (จังหวัดสงขลา)|วัดพร้าว]]** จังหวัดสงขลา
* **[[วัดพร้าว (จังหวัดสุพรรณบุรี)|วัดพร้าว]]** จังหวัดสุพรรณบุรี

พร้าว
เบน ไวต์

**เบนจามิน วิลเลียม ไวต์** (; เกิด 8 ตุลาคม ค.ศ. 1997) เป็นนักฟุตบอลชาวอังกฤษ ปัจจุบันเล่นในตำแหน่งเซ็นเตอร์แบ็กให้แก่อาร์เซนอล และทีมชาติอังกฤษ

## สถิติอาชีพ
### สโมสร

### ทีมชาติ

## อ้างอิง

## แหล่งข้อมูลอื่น
*Profile at the Brighton & Hove Albion F.C. website
*Profile at the Football Association website

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นสโมสรฟุตบอลลีดส์ยูไนเต็ด
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:กองหลังฟุตบอล
หมวดหมู่:บุคคลจากพูล
ท่าอากาศยานซัยอูน

**ท่าอากาศยานซัยอูนฮัฎเราะเมาต์** ()  เป็นท่าอากาศยานในเมืองซัยอูน เขตผู้ว่าการฮัฎเราะเมาต์ ประเทศเยเมน

## ประวัติ
เมื่อต้น ค.ศ. 2016 เที่ยวบินทั้งหมดของสายการบินเยเมเนียดำเนินการผ่านท่าอากาศยานในประเทศบีชะฮ์ในซาอุดีอาระเบีย จนถึงเดือนพฤศจิกายน ค.ศ. 2017 ท่าอากาศยานซัยอูนเป็นท่าอากาศยานเดียวที่เปิดบริการในประเทศเยเมน เพราะการปิดล้อมทางอากาศที่ท่าอากาศยานนานาชาติซานาและความวุ่นวายทางการเมืองที่ท่าอากาศยานนานาชาติเอเดน

## อ้างอิง
วัดปทุมทอง (จังหวัดปทุมธานี)

**วัดปทุมทอง** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านปทุม อำเภอสามโคก จังหวัดปทุมธานี

วัดปทุมทองสร้างเมื่อ พ.ศ. 2368 เดิมเป็นจวนที่พักอาศัยของพระยาพิทักษ์ทวยหาญ ได้ถวายให้เป็นวัดในสมัยพระบาทสมเด็จพระนั่งเกล้าเจ้าอยู่หัว ซึ่งขณะที่สร้างจวนนี้อยู่ พระบาทสมเด็จพระนั่งเกล้าเจ้าอยู่หัวได้เสด็จมาประทับพลับพลาที่วัดตำหนัก ระหว่างนั้นกำลังทำการก่อสร้างบ้านพักของเจ้าเมืองอยู่ พระองค์ได้ตรัสถามว่าสร้างวัดหรือบ้าน พระยาพิทักษ์ทวยหาญกราบทูลว่า สร้างวัดแต่ขออาศัยอยู่ไปก่อน ต่อมาเมื่อสร้างเป็นวัดแล้ว ได้พระราชทานนามวัดว่า "วัดปทุมทอง" อนึ่งในสมัยพระบาทสมเด็จพระพุทธเลิศหล้านภาลัย เมื่อ พ.ศ. 2358 พระองค์ทรงประทับ ณ พลับพลาริมแม่น้ำเจ้าพระยาตรงกับเมืองสามโคก (ตรงหน้าวัดปทุมทองปัจจุบันนี้) ทรงรับดอกบัวจากพสกนิกร ซึ่งนำขึ้นทูลเกล้าฯ ถวายอยู่เป็นเนืองนิตย์ จึงพระราชทานนามเมืองสามโคกให้เป็นสิริมงคลใหม่ว่า *ประทุมธานี* เมื่อวันที่ 23 สิงหาคม พ.ศ. 2358

ภายในวัดปทุมทองพบสถาปัตยกรรมที่สำคัญหลายแห่งได้แก่ อุโบสถสร้างเมื่อ พ.ศ. 2505 ศิลปะรัตนโกสินทร์ ศาลาท่าน้ำ พระพุทธปฏิมา (ใต้ต้นโพธิ์) เจดีย์ทรงระฆังสูง 10 เมตร ตั้งอยู่บริเวณริมแม่น้ำเจ้าพระยา จวนเจ้าเมืองสร้างเมื่อประมาณ พ.ศ. 2493 (หอสมุดและหอสวดมนต์)

## อ้างอิง

หมวดหมู่:โบราณสถานในจังหวัดปทุมธานี
ปทุมทอง
ปทุมทอง
ตำบลดงบัง (อำเภอบึงโขงหลง)

**ดงบัง** เป็นตำบลในอำเภอบึงโขงหลง จังหวัดบึงกาฬ ใน พ.ศ. 2563 ตำบลนี้มีประชากร 6,575 คน แบ่งออกเป็น 11 หมู่บ้าน

## อ้างอิง

ดงบัง
หมวดหมู่:อำเภอบึงโขงหลง
ดงบัง
หมวดหมู่:เขตแดนไทย–ลาว
ตำบลมะขุนหวาน

**มะขุนหวาน** เป็นตำบลในอำเภอสันป่าตอง จังหวัดเชียงใหม่ ใน พ.ศ. 2563 ตำบลนี้มีประชากร 5,074 คน โดยแบ่งออกเป็น 8 หมู่บ้าน

## ประวัติ
ตำบลนี้ได้รับการก่อตั้งในวันที่ 21 สิงหาคม พ.ศ. 2538 จากการแยก 7 หมู่บ้านจากตำบลมะขามหลวง

## เขตการปกครอง
ตำบลมะขุนหวานแบ่งออกเป็น 8 หมู่บ้าน ดังนี้

### องค์กรปกครองส่วนท้องถิ่น
พื้นที่ตำบลมะขุนหวานอยู่ในเขตองค์กรปกครองส่วนท้องถิ่น 2 แห่ง ได้แก่
*เทศบาลตำบลบ้านกลาง
*องค์การบริหารส่วนตำบลมะขุนหวาน

## อ้างอิง

มะขุนหวาน
วัดป่าไขแสงธรรมาราม

**วัดป่าไขแสงธรรมาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหน้าไม้ อำเภอลาดหลุมแก้ว จังหวัดปทุมธานี มีเนื้อที่ 10 ไร่ 55 ตารางวา โฉนดที่ดินเลขที่ 9133

วัดป่าไขแสงธรรมารามตั้งวัดเมื่อวันที่ 23 กันยายน พ.ศ. 2545 ได้รับพระราชทานวิสุงคามสีมา เมื่อวันที่ 9 กรกฎาคม พ.ศ. 2562 โดยมีคุณหญิงไขแสง กำเนิดมี ได้ยกที่ดินให้สร้างวัดป่าไขแสงธรรมารามขึ้น เมื่อวันที่ 29 มีนาคม พ.ศ. 2545 โดยมี พระธรรมเมธาภรณ์ อดีตเจ้าคณะจังหวัดปทุมธานี (ธรรมยุต) ได้ดำเนินการมาตลอดจนถึงปัจจุบัน ตั้งชื่อวัดเกี่บวเนื่องกับผู้บริจาคที่ดิน

เสนาสนะในวัด คือ อุโบสถสองชั้น 1 หลัง กุฏิทรงไทย 1 หลัง กุฏิกรรมฐาน 6 หลัง ศาลารับรองพระ 1 หลัง กุฏิทรงไทยเป็นคอนกรีต 1 หลัง วิหารพระพุทธ 1 หลัง ศาลาอเนกประสงค์ทรงไทย 1 หลัง โดยได้รับปัจจัยจากผู้มีจิตศรัทธาจากชาวบ้านในตำบลหน้าไม้และผู้มีจิตศรัทธาที่ผ่านมาพบเห็น

## รายนามเจ้าอาวาส
* พระครูวิจิตรการโกวิท เป็นผู้รักษาการมาตั้งแต่เริ่มสร้างวัด
* พระมหามาโนช ฉายาโกวิโล นามสกุล อุ่นอก เป็นเจ้าอาวาสรูปแรก เมื่อวันที่ 18 กรกฎาคม พ.ศ. 2551

## อ้างอิง

ป่าไขแสงธรรมาราม
วัดมหาธาตุวชิรมงคล

**วัดมหาธาตุวชิรมงคล** เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลนาเหนือ อำเภออ่าวลึก จังหวัดกระบี่ บนเนื้อที่ 111 ไร่เศษ

วัดมหาธาตุวชิรมงคล หรือชื่อเดิมคือ **วัดบางโทง** สร้างเมื่อประมาณ พ.ศ. 2483 ในที่ดินบริจาคของนายเปล้า ทองศิริ นายมั่น เพ่งกิจ และนายน่วม ดำพันธ์ บนพื้นที่กว่า 100 ไร่ บริเวณรอบวัดเป็นสวนยางพาราและสวนปาล์มน้ำมัน ต่อมาได้รับการพระราชทานวิสุงคามสีมาเมื่อวันที่ 13 กุมภาพันธ์ พ.ศ.2496 เขตวิสุงคามสีมา กว้าง 30 เมตร ยาว 70 เมตร ได้ทำพิธีผูกพัทธสีมา เมื่อวันที่ 14 มีนาคม พ.ศ. 2519 ในปี พ.ศ. 2545 กรรมการมหาเถรสมาคมเห็นความสำคัญจึงจัดสร้างพุทธสถานและพระมหาธาตุเจดีย์เพื่อเฉลิมพระเกียรติ

จุดเด่นของวัดคือ *พระมหาธาตุเจดีย์ เฉลิมพระเกียรติ 50 พรรษา มหาวชิราลงกรณ* ที่สร้างขึ้น เพื่อเฉลิมพระเกียรติพระบาทสมเด็จพระเจ้าอยู่หัว ซึ่งขณะนั้นดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร พระมหาธาตุเจดีย์มีความสูงประมาณ 95 เมตร บริเวณรอบ ๆ มีการประดับตกแต่งคล้ายคลึงกับมหาเจดีย์พุทธคยา สถานที่พระพุทธเจ้าตรัสรู้ ประเทศอินเดีย รอบของพระมหาธาตุเจดีย์มีระเบียงรายทั้ง 4 ด้าน และมีพระพุทธรูปต่าง ๆ ประดิษฐานอยู่จำนวนมาก ภายในพระมหาธาตุเจดีย์มีพระพุทธรูปเป็นพระประธานองค์ใหญ่ มีภาพจิตรกรรมฝาผนังเล่าเรื่องราวเกี่ยวกับพุทธประวัติ และตกแต่งด้วยลายกระหนก ลายไทยอ่อนช้อย

โดยรอบของวัดยังมี รูปเหมือนหลวงปู่ทวดองค์ใหญ่ ที่มีขนาดหน้าตักกว้าง 9 เมตร 9 นิ้ว พระพุทธรูปปางแสดงปฐมเทศนาขนาดหน้าตักกว้าง 3 เมตร อุโบสถประดิษฐานพระพุทธรูปองค์ใหญ่ภายในมีภาพเขียนพุทธประวัติ

ต่อมาเมื่อปี พ.ศ. 2567 วัดมหาธาตุวชิรมงคลเป็นสถานที่ประดิษฐานพระบรมสารีริกธาตุของพระโคตมพุทธเจ้า และพระอรหันตธาตุของพระอัครสาวก ได้แก่พระสารีบุตรและพระมหาโมคคัลลานะ ที่รัฐบาลไทยอัญเชิญมาจากประเทศอินเดีย มาประดิษฐานที่ประเทศไทย เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยเป็นแห่งที่ 4 และแห่งสุดท้าย ต่อจากท้องสนามหลวง กรุงเทพมหานคร, หอคำหลวง อุทยานหลวงราชพฤกษ์ จังหวัดเชียงใหม่ และวัดมหาวนาราม (วัดป่าใหญ่) จังหวัดอุบลราชธานี และเป็นจุดหลักประจำภาคใต้ โดยเปิดให้ประชาชนเข้าสักการะเมื่อวันที่ 15 - 18 มีนาคม หลังจากนั้นรัฐบาลไทยได้ส่งมอบพระบรมสารีริกธาตุและพระอรหันตธาตุกลับไปให้รัฐบาลอินเดีย และต่อมาเมื่อวันที่ 23 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวได้มีพระบรมราชโองการโปรดเกล้าฯ ให้ยกฐานะวัดมหาธาตุวชิรมงคลขึ้นเป็นพระอารามหลวงชั้นตรี ชนิดสามัญ เนื่องในโอกาสดังกล่าว

## อ้างอิง

มหาธาตุวชิรมงคล
หมวดหมู่:วัดไทยในสังกัดคณะสงฆ์มหานิกาย
มหาธาตุวชิรมงคล
ตำบลหนองทุ่ม (อำเภอเซกา)

**หนองทุ่ม** เป็นตำบลในอำเภอเซกา จังหวัดบึงกาฬ ใน พ.ศ. 2563 ตำบลนี้มีประชากร 7,118 คน โดยแบ่งออกเป็น 13 หมู่บ้าน

## ประวัติ
ตำบลหนองทุ่มได้รับการจัดตั้งในวันที่ 8 มิถุนายน พ.ศ. 2530 จากการแยก 8 หมู่บ้านจากตำบลซาง

## เขตการปกครอง
ตำบลหนองทุ่มแบ่งออกเป็น 13 หมู่บ้าน ดังนี้

### องค์กรปกครองส่วนท้องถิ่น
พื้นที่ตำบลหนองทุ่มทั้งหมดอยู่ในเขตองค์การบริหารส่วนตำบลหนองทุ่ม

## อ้างอิง

หนองทุ่ม
หนองทุ่ม
วัดเพชรพลี

**วัดเพชรพลี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าราบ อำเภอเมืองเพชรบุรี จังหวัดเพชรบุรี ที่ดินตั้งวัดมีเนื้อที่ 10 ไร่

## ประวัติ
บริเวณที่ตั้งวัดเป็นที่ตั้งของเมืองเก่าอย่างน้อยตั้งแต่ช่วงที่ได้รับวัฒนธรรมขอมโบราณ จึงมีวัดเก่าแก่อยู่หลายวัด สำหรับวัดเพชรพลีนี้ไม่ทราบแน่ชัดว่าสร้างขึ้นเมื่อใด หลักฐานทางด้านสิ่งก่อสร้างได้ถูกเปลี่ยนแปลงไปมาก บ้างสันนิษฐานได้ว่าวัดนี้น่าจะสร้างขึ้นเมื่อ พ.ศ. 272–273 โดยใช้ชื่อว่าวัดพลิบพลีตามชื่อเมืองที่พระโสณณะได้แนะนำพระนางสิริงามตัวเทวี พระมเหสีพระเจ้าตวันธิราชว่าควรสร้างเมืองเพื่อให้คนระลึกถึง พระปุณณะ ผู้นำเอาพระพุทธศาสนามาเผยแพร่และหลังจากพระโสณณะนิพพานไปแล้ว 12 วัน พระนางสิริงามตัวเทวีก็ได้สร้างเมืองขึ้นชื่อว่า *เพชรพลิบพลี* และต่อมามีการสร้างวัดชื่อ **วัดพลิบพลี** และได้เพี้ยนมาเป็นวัดเพชรพลีในปัจจุบัน

วัดเพชรพลีน่าจะเป็นเทวสถานที่สร้างในสมัยสุโขทัย ที่พุทธศาสนาเริ่มเผยแผ่มายังสุวรรณภูมิ พร้อม ๆ กับอีกหลายแห่งในกลุ่มบริเวณนี้ เช่นวัดกำแพงแลง วัดสนามพราหมณ์ ซึ่งเคยรุ่งเรืองมาในสมัยขอม มีเทวาลัย ก่อนจะมาเป็นวัดในพระพุทธศาสนา วัดเพชรพลีมีสิ่งสำคัญที่มีชื่อเสียงคือ เสาชิงช้า และเทวสถานโบสถ์พราหมณ์ ยังปรากฏจากหลักฐานในนิราศเมืองเพชร ของสุนทรภู่ ปัจจุบันพระครูวัชรชัยธรรม (พระมหาศุภชัย ชยธมโม) เจ้าอาวาสได้จัดสร้างเสาชิงช้าขึ้นใหม่เมื่อ พ.ศ. 2550

## เสนาสนะและสิ่งก่อสร้าง
จากรูปแบบของเสมาของวัดนี้เป็นเสมาขนาดใหญ่ จำหลักลายแบบศิลปะอยุธยาตอนต้นถึงตอนกลาง จึงอาจกล่าวได้ว่าเป็นวัดที่มีมาตั้งแต่สมัยกรุงศรีอยุธยา นอกจากนี้ยังมีเจดีย์ พระสุวรรณเจดีย์ อยู่ทางทิศตะวันตกของอุโบสถ เป็นเจดีย์ก่ออิฐถือปูนฐานสี่เหลี่ยมย่อมุมไม้สิบสอง น่าจะสร้างขึ้นสมัยสมเด็จพระเจ้าปราสาททอง ต่อมาได้ต่อเติมโดยเสริมปล้องไฉนปลียอด และยกพื้นชานเป็นคอนกรีตเสริมเหล็กเป็นรูปสี่เหลี่ยมจัตุรัสรอบองค์เจดีย์ บริเวณมุมมีซุ้มเจดีย์ พร้อมแขวนระฆังไว้ทั้ง 4 มุม และทางวัดได้สร้างรางน้ำรอบองค์เจดีย์ สำหรับเป็นที่ลอยกระทง ศาลาการเปรียญศิลปะรัตนโกสินทร์ อาคารวชิรปราสาท เป็นอาคารคอนกรีตเสริมเหล็ก 2 ชั้น กว้าง 9 เมตร ยาว 22 เมตร มีรูปยอดประดับเป็นองค์เจดีย์ มีมุข 12 มุข

วัดยังประดิษฐานพระบรมสารีริกธาตุ จำนวน 5 องค์ ได้แก่ พระบรมสารีริกธาตุฉัทพัณรังสี พระบรมธาตุทันตธาตุ (พระเขี้ยวแก้ว) พระเสมหธาตุ พระบรมสารีริกธาตุขนาดต่าง ๆ และพระธาตุของพุทธสาวกอรหันต์ทั่ว ๆ ไป โดยทั้งหมดประดิษฐานในบุษบก นอกจากนั้นภายในวัดยังมีบ่อน้ำศักดิ์สิทธิ์ ด้วยซึ่งบ่อน้ำนี้ตั้งอยู่ตรงหน้าหลวงพ่อเพ็ชร บริเวณริมกำแพงวัดใกล้กับสุวรรณเจดีย์ ซึ่งบ่อน้ำนี้มีชื่อเรียกว่า *บ่อน้ำเพชรมหาไชย* กล่าวกันว่ามีตาน้ำซึมมาจากแม่น้ำเพชรบุรี ถือว่าเป็นน้ำศักดิ์สิทธิ์มีส่วนสำคัญสำหรับพิธีการสำคัญมาแต่โบราณ บริเวณปากบ่อเป็นที่ประดิษฐาน *หลวงพ่อเพ็ชร* ซึ่งเป็นพระพุทธรูปปางสมาธิ หน้าตัก 20 นิ้ว และมีพิพิธภัณฑ์ชิระปราสาท เป็นอาคารทรงไทย 2 ชั้น มียอดปราสาทอยู่ตรงกลาง ลักษณะคล้ายปฐมเจดีย์ ซึ่งพระครูพิศิษฎ์ ศิลปาคม เป็นผู้ออกแบบการก่อสร้าง ชั้นบนเป็นที่เก็บรวบรวมพระพุทธรูปในสมัยต่าง ๆ จำนวนมาก เช่น สมัยทราวดี ศรีวิชัย ลพบุรี เชียงแสน สุโขทัย อยุธยา รัตนโกสินทร์ โดยเฉพาะพระพุทธรูปแบบสุวรรณภูมิ

## อ้างอิง

เพชรพลี
หมวดหมู่:โบราณสถานในจังหวัดเพชรบุรี
ตำบลหนองเดิ่น

**หนองเดิ่น** เป็นตำบลในอำเภอบุ่งคล้า จังหวัดบึงกาฬ เป็นที่ตั้งของที่ว่าการอำเภอบุ่งคล้า สถานีตำรวจภูธรบุ่งคล้า สำนักงานเกษตรอำเภอบุ่งคล้า นอกจากนี้ยังเป็นที่ตั้งของหาดสีดา ซึ่งเป็นสถานที่ท่องเที่ยวสำคัญของอำเภอบุ่งคล้า

## ที่ตั้งและอาณาเขต
ตำบลหนองเดิ่นตั้งอยู่ทางทิศเหนือของอำเภอบุ่งคล้า มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับสาธารณรัฐประชาธิปไตยประชาชนลาว
* **ทิศตะวันออก** ติดต่อสาธารณรัฐประชาธิปไตยประชาชนลาว
* **ทิศใต้** ติดต่อกับตำบลบุ่งคล้า อำเภอบุ่งคล้า และตำบลบ้านต้อง อำเภอเซกา
* **ทิศตะวันตก** ติดต่อกับตำบลชัยพร อำเภอเมืองบึงกาฬ
## ประวัติ
ตำบลหนองเดิ่นเดิมเป็นตำบลหนึ่งอยู่ในเขตของอำเภอบึงกาฬ จังหวัดหนองคาย ซึ่งตำบลหนองเดิ่นตั้งขึ้นเป็นตำบลในปี พ.ศ. 2444 ซึ่งเขตตำบลหนองเดิ่นครอบคลุมพื้นที่อำเภอบุ่งคล้าทั้งหมดในปัจจุบัน และในวันที่ 23 ตุลาคม พ.ศ. 2522 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลหนองเดิ่น รวมตั้งเป็นตำบลโคกกว้าง และในวันที่ 17 สิงหาคม พ.ศ. 2533 ได้แยกบางหมู่บ้านออกมาจากการปกครองของตำบลหนองเดิ่นอีกครั้ง รวมตั้งเป็นตำบลบุ่งคล้า

ต่อมาทางราชการได้แบ่งพื้นที่การปกครองของตำบลบุ่งคล้า ตำบลหนองเดิ่น และตำบลโคกกว้าง อำเภอบึงกาฬ มาจัดตั้งเป็น **กิ่งอำเภอบุ่งคล้า** ตามประกาศกระทรวงมหาดไทยลงวันที่ 27 ธันวาคม พ.ศ. 2533 โดยมีผลบังคับตั้งแต่วันที่ 31 มกราคม พ.ศ. 2534 และต่อมาได้มีพระราชกฤษฎีกายกฐานะกิ่งอำเภอบุ่งคล้า อำเภอบึงกาฬ ขึ้นเป็น **อำเภอบุ่งคล้า** ตามประกาศกระทรวงมหาดไทยลงวันที่ 12 พฤศจิกายน พ.ศ. 2539 โดยให้มีผลตั้งแต่วันที่ 20 พฤศจิกายน ปีเดียวกัน**** ตำบลหนองเดิ่น จึงย้ายมาขึ้นกับอำเภอบุ่งคล้า

ต่อมาในปี พ.ศ. 2554 ได้มีการจัดตั้งจังหวัดบึงกาฬขึ้น ตำบลหนองเดิ่น อำเภอบุ่งคล้า จึงเป็นส่วนหนึ่งของจังหวัดบึงกาฬตามพระราชบัญญัติตั้งจังหวัดบึงกาฬ พ.ศ. 2554 อันมีผลใช้บังคับตั้งแต่วันที่ 23 มีนาคม พ.ศ. 2554 เป็นต้นมา

## การปกครอง
ตำบลหนองเดิ่นทั้งตำบลอยู่ในเขตองค์การบริหารส่วนตำบลหนองเดิ่นซึ่งเดิมมีฐานะเป็นสภาตำบลหนองเดิ่น ก่อนที่ต่อมาจะได้รับการจัดตั้งเป็นองค์การบริหารส่วนตำบลหนองเดิ่นในวันที่ 15 ตุลาคม พ.ศ. 2542 ซึ่งเป็นองค์การบริหารส่วนตำบลที่จัดตั้งลำดับสุดท้ายในอำเภอบุ่งคล้า

ตำบลหนองเดิ่นประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 3,797 คน แบ่งเป็นชาย 1,918 คน หญิง 1,879 คน (ปี 2563)

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

หนองเดิ่น
หมวดหมู่:อำเภอบุ่งคล้า
หนองเดิ่น
หมวดหมู่:เขตแดนไทย–ลาว
การสังหารหมู่ที่อากิฮาบาระ

**การสังหารหมู่ที่อากิฮาบาระ** () เป็นเหตุฆาตกรรมหมู่เกิดขึ้นเมื่อวันอาทิตย์ที่ 8 มิถุนายน ค.ศ. 2008 ในย่านอากิฮาบาระของเขตชิโยดะ โตเกียว ประเทศญี่ปุ่น

เมื่อเวลา 12:33 น. ชายคนหนึ่งขับรถบรรทุกพุ่งเข้าสู่ฝูงชนส่งผลให้มีผู้เสียชีวิตทันทีสามราย บาดเจ็บสองราย จากนั้นจึงไล่แทงคนอย่างน้อย 12 คนโดยใช้ดาบสั้น ส่งผลให้มีผู้เสียชีวิตทันทีสี่รายและบาดเจ็บอีกแปดราย

เจ้าหน้าที่ตำรวจนครบาลโตเกียวควบคุมตัวผู้ก่อเหตุวัย 25 ปี โทโมฮิโระ คาโต () ต้องสงสัยพยายามก่อเหตุฆาตกรรม ซึ่งผู้ต้องสงสัยขณะก่อเหตุสวมเสื้อยืดสีดำ เสื้อคลุมและกางเกงขายาวสีขาว เป็นชาวเมืองซูโซโนะ จังหวัดชิซูโอกะ ได้ถูกกักตัวไว้ที่สถานีตำรวจมันเซบาชิ วันที่ 10 มิถุนายน สองวันหลังเกิดเหตุ เขาถูกส่งตัวไปยังสำนักอัยการเขตโตเกียว () จากนั้นจึงถูกจับกุมซ้ำในวันที่ 20 มิถุนายน ในข้อหาก่อเหตุฆาตกรรม คาโตถูกตัดสินประหารชีวิตโดยศาลเขตโตเกียวเมื่อปี 2011 และในปี 2015 มีคำพิพากษายืนโดยศาลอุทธรณ์ ท้ายที่สุดแล้วคาโตได้รับโทษประหารชีวิตในวันที่ 26 กรกฎาคม 2022

## อ้างอิง

## แหล่งข้อมูลอื่น
* 

หมวดหมู่:อากิฮาบาระ
หมวดหมู่:พ.ศ. 2551
หมวดหมู่:ยุคเฮเซ
หมวดหมู่:การโจมตีด้วยมีด
หมวดหมู่:ฆาตกรรมหมู่ในประเทศญี่ปุ่น
หมวดหมู่:การก่อการร้ายในประเทศญี่ปุ่น
หมวดหมู่:ฆาตกรรมในโตเกียว
109 (ห้างสรรพสินค้า)

**109** () เป็นห้างสรรพสินค้าในเขตชิบูยะ โตเกียว ประเทศญี่ปุ่น ปัจจุบันบริหารงานโดยบริษัท ชิบูยะ 109 เอ็นเตอร์เทนเมนต์ คอร์ป บริษัทลูกของเครือโทคิว

อาคารตั้งอยู่ตรงข้ามกับสถานีชิบูยะ เปิดให้บริการครั้งแรกในปี 1979 โดยมีสถาปนิกผู้ออกแบบคือมิโนรุ ทาเคยามะ (Minoru Takeyama) โทคิว ผู้บริหารของตีกสร้างตึกนี้ขึ้นเพื่อเป็นชุมชนแฟชั่น ประกอบด้วยร้านค้าเล็ก ๆ ซึ่งมีลูกค้ากลุ่มเป้าหมายคือผู้หญิงวัยสามสิบตอนต้น และตั้งใจเปิดเพื่อแข่งกับเซบุ ซึ่งเป็นคู่แข่งสำคัญในย่านชิบูยะ

ชื่อของอาคาร *109* เป็นการเล่นคำ (โกโรอาวาเซะ) มาจากอักษรญี่ปุ่น *โท* (tō; แปลว่า 10) และ *คีว* (kyū; แปลว่า 9) รวมกันเป็น *โทคีว* (Tōkyū) ชื่อของผู้บริหารตึก ถึงแม้ว่าดั้งเดิมลูกค้ากลุ่มเป้าหมายคือผู้หญิงวัยสามสิบ แต่ต่อมาก็เป็นที่รู้จักในฐานะแหล่งรวมของวัมนธรรมย่อยของเด็กผู้หญิงที่เรียกว่า *[[gyaru|เกียรุ]]*

หนึ่งในเอโมจิชุดดั้งเดิมของซอฟต์แบงก์โมไบล์ (ซึ่ง ไอโอเอส เคยนำมาใช้ก่อนการสร้างมาตรฐานเอโมจิโดยยูนิโคด) ปรากฏเอโมจิของห้าง 109 ด้วย ในรูป อย่างไรก็ตาม ยูนิโคดปฏิเสธรูปนี้ขณะสำไปสร้างเป็นมาตรฐานเอโมจิเพราะเป็นสัญลักษณ์ขององค์กร แต่ในปัจจุบันยังคงปรากฏใช้ได้บนทวิตเตอร์ที่พื้นที่ดังกล่าวโดย พื้นที่ใช้งานไพรเวทของซอฟต์แบงก์

## อ้างอิง

### บรรณานุกรม
* 
* 
* 

## แหล่งข้อมูลอื่น

* Official website 
* 109Men's 
* Kohrinbo 109  
* 109 Machida 

หมวดหมู่:สิ่งก่อสร้างในเขตชิบูยะ
หมวดหมู่:ห้างสรรพสินค้าในประเทศญี่ปุ่น
ยุทธศาสตร์กู้ชาติของราชามือใหม่

***ยุทธศาสตร์กู้ชาติของราชามือใหม่*** () เป็นซีรีส์ไลต์โนเวลญี่ปุ่น เขียนโดยโดะโจมารุ และวาดภาพประกอบโดยฟุยุยูกิ เป็นเรื่องราวเกี่ยวกับโซมะ คาสึยะ นักศึกษามนุษยศาสตร์ที่กลายมาเป็นผู้กล้า ซึ่งได้นำความรู้เกี่ยวกับแนวคิดสัจนิยมและแนวคิดมาเกียเวลลีมาประยุกต์ใช้ในการฟื้นฟูอาณาจักร ได้รับการดัดแปลงเป็นมังงะ วาดภาพโดยซาโตชิ อูเอดะ เผยแพร่ออนไลน์ผ่านเว็บไซต์มังงะ Comic Gardo ของสำนักพิมพ์ Overlap ในเดือนกรกฎาคม พ.ศ. 2560 ได้รับการดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟ เริ่มออกอากาศตั้งแต่เดือนกรกฎาคม พ.ศ. 2564 ถึงเดือนเมษายน พ.ศ. 2565

## เนื้อเรื่อง
คาซึยะ โซมะ ชายหนุ่มธรรมดาที่ถูกดึงมาต่างโลกอย่างกะทันหัน ในโลกใหม่นี้ เขาได้รับการบอกกล่าวจาก อัลเบิร์ต เอลฟรีเดน กษัตริย์แห่งอาณาจักรเอลฟรีเดน ว่าจะสละราชสมบัติให้แก่เขา เขายังได้รับแจ้งว่าเขาจะต้องแต่งงานกับ ลีเชีย บุตรสาวของอดีตกษัตริย์อัลเบิร์ต คาซึยะตัดสินใจที่จะฟื้นฟูเศรษฐกิจของประเทศที่กำลังย่ำแย่ เขาจึงรวบรวมบุคคลที่มีความสามารถหลากหลายมาช่วยกันปฏิรูปประเทศ

## ตัวละคร
;
: 
: ถูกอัญเชิญมาจากโลกปัจจุบันมายังต่างโลก โดยมีภารกิจในการรับมือกับภัยคุกคามจากดินแดนปีศาจ อย่างไรก็ตาม ชะตาชีวิตของเขาพลิกผันเมื่อกลายมาเป็นรักษาการกษัตริย์ของอาณาจักรเอลฟรีเดน และต้องรับมือกับปัญหาภายในอาณาจักรที่กำลังย่ำแย่ไปพร้อมกัน ในฐานะกษัตริย์ คาซึยะเริ่มปฏิรูปเพื่อปรับปรุงมาตรฐานการครองชีพในราชอาณาจักร ในสงครามหนึ่งสัปดาห์ คาซึยะพบว่าตนเองอยู่ท่ามกลางสงครามกลางเมืองที่ปะทุขึ้นระหว่างเขากับดยุกจอร์จ คาร์ไมน์และดยุกคาสเตอร์ วาร์กัส พร้อมกันนั้นยังต้องเผชิญหน้ากับการรุกรานจากราชรัฐอมิโดเนีย ด้วยยุทธวิธีทางการทหารที่ชาญฉลาด คาซึยะสามารถเอาชนะสงครามและผนวกดินแดนอมิโดเนียเข้ากับอาณาจักรเอลฟรีเดนได้สำเร็จ (แม้จะเป็นเหตุการณ์ที่ไม่ได้วางแผนไว้ล่วงหน้า) การรวมดินแดนครั้งนี้ก่อให้เกิดอาณาจักรใหม่ขึ้นมาคือ อาณาจักรฟรีโดเนีย ซึ่งเป็นการรวมกันระหว่างเอลฟรีเดนและอมิโดเนีย ต่อมา เขาได้สร้างพันธมิตรลับ ๆ กับจักรพรรดินีมาเรีย ยูโฟเรีย แห่งจักรวรรดิแกรนด์เคออส ถึงแม้จะไม่เชี่ยวชาญในการต่อสู้โดยตรง แต่เขาก็มีความสามารถในการใช้มนตร์ดำ
;
: 

;
: 

;
: 

;
: 

;

## อ้างอิง

## แหล่งข้อมูลอื่น
* เว็บไซต์ทางการของไลต์โนเวล 
* เว็บไซต์ทางการของอนิเมะ 
* ''ยุทธศาสตร์กู้ชาติของราชามือใหม่'' ที่ อ้ายฉีอี้
* ''ยุทธศาสตร์กู้ชาติของราชามือใหม่''  ที่ ปีลีปีลี
* 
* 

หมวดหมู่:มังงะที่ตีพิมพ์ในปี พ.ศ. 2560
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2564
หมวดหมู่:การ์ตูนญี่ปุ่นแนวต่างโลก
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวฮาเร็ม
หมวดหมู่:บันเทิงคดีเกี่ยวกับการมีคนรักหลายคน
หมวดหมู่:อนิแม็ก
หมวดหมู่:รายการโทรทัศน์ของโตเกียวเอ็มเอ็กซ์
โกปาอาเมริกา 2021 กลุ่มบี

**กลุ่มบีของฟุตบอล[[โกปาอาเมริกา 2021]]** (หรือเรียกอีกอย่างว่า **กลุ่มโซนเหนือ** ตามลักษณะการแบ่งกลุ่มตามภูมิศาสตร์) จะเกิดขึ้นในวันที่ 12 ถึง 28 มิถุนายน ค.ศ. 2021 ณ ประเทศบราซิล ประกอบด้วยบราซิล แชมป์เก่าและเจ้าภาพ, โคลอมเบีย อดีตเจ้าภาพร่วม, เวเนซุเอลา, เอกวาดอร์ และเปรู รองแชมป์เก่า

แต่เดิมกลุ่มบีมีกำหนดลงเล่นในวันที่ 13 มิถุนายน ถึง 1 กรกฎาคม ค.ศ. 2020 อย่างไรก็ตาม ในวันที่ 17 มีนาคม ค.ศ. 2020 คอนเมบอลได้ประกาศเลื่อนการแข่งขันออกไปแข่งขันใน ค.ศ. 2021 เนื่องจากการระบาดทั่วของโควิด-19 ในทวีปอเมริกาใต้

## ทีม

## ตารางคะแนน

ใน รอบก่อนรองชนะเลิศ:
*ทีมชนะเลิศของกลุ่มบีจะผ่านเข้าไปพบกับทีมอันดับที่สี่ในกลุ่มเอ
*ทีมรองชนะเลิศของกลุ่มบีจะผ่านเข้าไปพบกับทีมอันดับที่สามในกลุ่มเอ
*ทีมอันดับที่สามของกลุ่มบีจะผ่านเข้าไปพบกับทีมอันดับที่สองในกลุ่มเอ
*ทีมอันดับที่สี่ของกลุ่มบีจะผ่านเข้าไปพบกับทีมชนะเลิศในกลุ่มเอ

## นัด
การแข่งขันตามกำหนดเดิมในปี ค.ศ. 2020 ได้รับการประกาศออกมาในวันที่ 3 ธันวาคม ค.ศ. 2019 และ 4 มีนาคม ค.ศ. 2020 ตามลำดับ แต่ภายหลังจากถูกเลื่อนแข่งขันทำให้ตารางแข่งขันใหม่ได้รับการประกาศออกมาในวันที่ 13 สิงหาคม ค.ศ. 2020 แต่ภายหลังจากการถอนตัวของกาตาร์ทำให้ตารางถูกปรับเปลี่ยนใหม่อีกครั้งในวันที่ 15 มีนาคม ค.ศ. 2021

เวลาการแข่งขันทั้งหมดที่ระบุเป็นเวลาท้องถิ่นคือเวลาในบราซิล (UTC−3) ยกเว้นกูยาบาที่ใช้เขตเวลา GMT-4

### นัดที่ 1

#### บราซิล พบ เวเนซุเอลา


#### โคลอมเบีย พบ เอกวาดอร์


### นัดที่ 2

#### โคลอมเบีย พบ เวเนซุเอลา


#### บราซิล พบ เปรู


### นัดที่ 3

#### เวเนซุเอลา พบ เอกวาดอร์


#### โคลอมเบีย พบ เปรู


### นัดที่ 4

#### เอกวาดอร์ พบ เปรู


#### บราซิล พบ โคลอมเบีย


### นัดที่ 5

#### บราซิล พบ เอกวาดอร์


#### เวเนซุเอลา พบ เปรู


## บันทึก

## อ้างอิง

## แหล่งข้อมูลอื่น
* 

กลุ่มบี
เดอะโบ๊ตเรซ

**เดอะโบ๊ตเรซ** () เป็นชุดการแข่งเรือพายประจำปีระหว่างสโมสรพายเรือมหาวิทยาลัยเคมบริดจ์กับสโมสรพายเรือมหาวิทยาลัยอ็อกซ์ฟอร์ด ซึ่งตามประเพณีแข่งกันแบบไม่จำกัดน้ำหนักฝั่งละแปดคนในแม่น้ำเทมส์ในกรุงลอนดอน ประเทศอังกฤษ มีการแข่งขันแยกเป็นประเภทชายและหญิง และการแข่งขันระหว่างลูกเรือสำรอง สำหรับชื่ออื่นมีทั้ง **การแข่งเรือมหาวิทยาลัย** (University Boat Race) และ**การแข่งเรืออ็อกซ์ฟอร์ดและเคมบริดจ์** (Oxford and Cambridge Boat Race)

การแข่งเรือชายจัดครั้งแรกในปี 1829 และจัดขึ้นทุกปีนับแต่ปี 1856 ยกเว้นช่วงสงครามโลกครั้งที่หนึ่งและสอง (แต่ยังมีการจัดการแข่งขันอย่างไม่เป็นทางการ) และการระบาดทั่วของโควิด-19 ในปี 2020 การแข่งเรือหญิงจัดครั้งแรกในปี 1927 และมีการแข่งขันทุกปีนับแต่ปี 1964 ตั้งแต่ปี 2015 การแข่งเรือหญิงจัดขึ้นในวันและสถานที่เดียวกัน และตั้งแต่ปี 2018 รายการแข่งขันชายหญิงเรียกรวมกันว่า "เดอะโบ๊ตเรซ"

สถานที่แข่งขันส่วนใหญ่ใช้เส้นทางชิงแชมป์ (Championship Course) เป็นระยะทาง 4.2 ไมล์ (6.8 กิโลเมตร) ของแม่น้ำเทมส์ในเวสต์ลอนดอน จากพัตนีถึงมอร์ตเลก มีการใช้สถานที่อื่นบ้าง รวมทั้งบางส่วนของริเวอร์เกรตอูสซึ่งใช้แข่งขันในปี 2021 ลูกเรือทั้งสองมหาวิทยาลัยเรียกกันมาแต่เดิมว่า บลูส์ และเรือเรียก "บลูโบ๊ต" โดยเคมบริดจ์ใช้สีฟ้า และอ็อกซ์ฟอร์ดใช้สีน้ำเงิน จนถึงปี 2021 เคมบริดจ์ชนะการแข่งชาย 85 ครั้ง และอ็อกซ์ฟอร์ด 80 ครั้ง และสูสีแบบตัดสินไม่ได้ (dead heat) 1 ครั้ง ในการแข่งหญิง เคมบริดจ์ชนะ 45 ครั้ง และอ็อกซ์ฟอร์ดชนะ 30 ครั้ง

ในปีส่วนใหญ่ มีผู้ชมกว่า 250,000 คนชมการแข่งขันจากฝั่งแม่น้ำ ในปี 2009 มีประชาชนดูการแข่งขันสดเป็นประวัติการณ์ 270,000 คน และอีก 15 ล้านคนหรือกว่านั้นดูการถ่ายทอดทางโทรทัศน์

## อ้างอิง

หมวดหมู่:การแข่งขันกีฬา
เรย์แมน (วิดีโอเกม)

***เรย์แมน*** () เป็นวิดีโอเกมแพลตฟอร์มเลื่อนด้านข้างที่พัฒนาและจัดจำหน่ายโดย ยูบิ ซอฟต์ โดยตัวเกมเป็นเกมภาคหลักเกมแรกในชุดเกม *[[เรย์แมน]]* ตัวเกมจะติดตามการผจญภัยของเรย์แมน ฮีโร่ที่ต้องกอบกู้โลกที่มีสีสันของเขาจากมิสเตอร์ดาร์กที่ชั่วร้าย เดิมทีตัวเกมถูกออกแบบมาสำหรับเครื่องอาตาริ จากัวร์ในปี 1995 ตัวเกมเวอร์ชันเพลย์สเตชันได้รับการพัฒนาและวางจำหน่ายในฐานะเกมเปิดตัวในโซนอเมริกาเหนือในวันที่ 9 กันยายน 1995 และมีการพอร์ตเพิ่มเติมถูกสร้างขึ้นสำหรับเซกา แซตเทิร์นในปี 1995 และคอมพิวเตอร์ในระบบปฏิบัติการดอสในปี 1996 ตัวเกมได้ปรากฏในรูปแบบอื่น ๆ รวมถึงเวอร์ชันสำหรับเกมบอยอัดวานซ์, เพลย์สเตชัน เน็ตเวิร์ก, DSiWare และอุปกรณ์ในระบบไอโอเอส และ แอนดรอยด์

*เรย์แมน* เวอร์ชันมือถือถูกถอดออกจากร้านค้าดิจิทัลในเดือนกรกฎาคม 2018 และในวันที่ 29 ตุลาคม 2018 โซนีเปิดเผยว่าเกมนี้จะเป็นหนึ่งใน 20 เกมที่โหลดไว้ล่วงหน้าบนเพลย์สเตชัน คลาสสิค ซึ่งวางจำหน่ายในวันที่ 3 ธันวาคม 2018

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2538
หมวดหมู่:เกมสำหรับเพลย์สเตชัน
หมวดหมู่:เกมสำหรับเซกา แซตเทิร์น
หมวดหมู่:เกมสำหรับอาตาริ จากัวร์‎
หมวดหมู่:เกมสำหรับเกมบอยคัลเลอร์
หมวดหมู่:เกมสำหรับวินโดวส์‎
หมวดหมู่:เกมสำหรับเกมบอยแอ็ดวานซ์
หมวดหมู่:เกมสำหรับนินเท็นโดดีเอส
หมวดหมู่:เกมสำหรับไอโอเอส
หมวดหมู่:เกมสำหรับแอนดรอยด์
หมวดหมู่:วิดีโอเกมที่พัฒนาขึ้นในประเทศฝรั่งเศส
หมวดหมู่:วิดีโอเกมเกี่ยวกับความฝัน
หมวดหมู่:วิดีโอเกมแพลตฟอร์ม
หมวดหมู่:เรย์แมน
ทางม้าลายชิบูยะ

**ทางม้าลายชิบูยะ** () หรือ **ทางม้าลายไขว้ไปมาที่ชิบูยะ** () เป็นทางม้าลายไขว้ไปมาในย่านชิบูยะ โตเกียว ประเทศญี่ปุ่น ตั้งอยู่ตรงด้านหน้าของสถานีชิบูยะคั่นระหว่างสถานีกับรูปปั้นของสุนัขฮะจิโค

ร้านกาแฟสตาร์บัคส์สาขาบนอาคารที่มองลงมาเป็นทางม้าลายนี้เป็นหนึ่งในสาขาของสตาร์บัคส์ที่ยุ่งที่สุดในโลก ปริมาณคนเดินข้ามและป้ายโฆษณาที่มากมายนั้นนำไปสู่การเปรียบเทียบห้าแยกนี้กับไทม์สแควร์ในนิวยอร์กซิตี และพิคะดิลลีเซอร์กัสในลอนดอน ทางม้าลายนี้เป็นทางม้าลายข้ามถนนที่มีผู้เดินสัญจรมากที่สุดในโลก โดยมีจำนวนสูงถึง 3,000 คนที่เดินข้ามทางม้าลายเหล่านี้ในช่วงเวลาหนึ่ง ๆ ศาสตราจารย์ด้านสถาปัตยกรรมชาวโตเกียว จูเลียน วอรอล (Julian Worrall) เคยระบุว่าทางข้ามที่ชิบูยะเป็น "ตัวอย่างชิ้นสำคัญว่าโตเกียวจะทำ [สิ่งต่าง ๆ ออกมา] ได้ดีที่สุดตอนที่ไม่ได้พยายามจะทำอะไร"

จำนวนผู้คนสัญจรที่มากขึ้นเรื่อย ๆ  ส่งผลให้ในปี 2019 แขวงชิบูยะประหาศห้ามดื่มแอลกอฮอลในพื้นที่เด็ดขาด นับตั้งแต่ปลายเดือนตุลาคมเป็นต้นไป ในญี่ปุ่นเองนิยมเรียกขานทางแยกนี้ว่า "ทางแยกคนข้ามที่มีผู้คนสัญจรไปมามากที่สุดในโลก" และการสัญจรของคนเดินถนนแทบจะไม่ลดลงเลยแม้ในยามดึกหรือเช้าตรู่ กระนั้นแทบไม่ปรากฏการจราจรติดขัดที่นี่เลยแม้แต่ในช่วงเวลาเร่งด่วน

ข้อมูลจากหน่วยงานท้องถิ่นในปี 2016 ระบุจำนวนผู้คนสัญจรข้ามถนนอยู่ที่สูงถึง 3,000 คน ต่อไฟเขียว (ทุก ๆ 2 นาที) ข้อมูลจากสมาคมธุรกิจท้องถิ่นในปี 2014 ประมาณการวัดจำนวนผู้คนสัญจรอยู่ที่ 260,000 คนต่อวันในวันทำงาน และ 390,000 คนต่อวันในวันหยุด บางแหล่งข้อมูลประมาณว่าในวันที่ผู้คนพลุกพล่านจะมีถึง 500,000 คน ส่วนการสำรวจในปี 2012 ประมาณจำนวนผู้คนสัญจรอยู่ที่ 1.5 ล้านคนต่อสัปดาห์

## อ้างอิง

หมวดหมู่:ชิบูยะ
หมวดหมู่:สถานที่ท่องเที่ยวในโตเกียว
โกปาอาเมริกา 2021 รอบแพ้คัดออก

**รอบแพ้คัดออกของ[[โกปาอาเมริกา 2021]]**  จะเกิดขึ้นในวันที่ 2 กรกฎาคม ค.ศ. 2021 โดยเป็นรอบ 8 ทีมสุดท้าย และสิ้นสุดในวันที่ 10 กรกฎาคม ค.ศ. 2021 โดยมีรอบชิงชนะเลิศ เพื่อตัดสินหาผู้ชนะของการแข่งขันฟุตบอลนี้ ณ สนามกีฬามารากานังในรีโอเดจาเนโร

แต่เดิม รอบแพ้คัดออกมีกำหนดแข่งขันในวันที่ 4 ถึง 12 กรกฎาคม ค.ศ. 2020 อย่างไรก็ตาม ในวันที่ 17 มีนาคม ค.ศ. 2020 การแข่งขันได้ถูกเลื่อนไปแข่งขันใน ค.ศ. 2021 หลังจากการระบาดทั่วของโควิด-19 ในทวีปอเมริกาใต้

เวลาการแข่งขันทั้งหมดที่ระบุเป็นเวลาท้องถิ่นคือเวลาในบราซิล (UTC−3)

## รูปแบบ
ในรอบแพ้คัดออก ทุกนัดจะแข่งขันกันในเวลาปกติ 90 นาที
*ในรอบก่อนรองชนะเลิศ หากเสมอกันในเวลาปกติจะไม่มีช่วงต่อเวลาพิเศษ จะตัดสินด้วยการดวลจุดโทษทันที
*ในรอบรองชนะเลิศ รอบชิงอันดับที่สามและรอบชิงชนะเลิศ จะมีการต่อเวลาพิเศษ (ครึ่งละ 15 นาที) ซึ่งแต่ละทีมได้รับอนุญาตให้เปลี่ยนตัวผู้เล่นเป็นครั้งที่สี่ หากยังคงเสมอกันหลังจากช่วงต่อเวลาพิเศษจะตัดสินด้วยการดวลจุดโทษทันที

## ทีมที่ผ่านเข้ารอบ
ทีมที่ดีที่สุดสี่ทีมของกลุ่มเอและกลุ่มบี ในรอบแบ่งกลุ่ม จะผ่านเข้ามาลงเล่นในรอบนี้

## สายแข่งขัน


## รอบก่อนรองชนะเลิศ

### เปรู พบ ปารากวัย


### บราซิล พบ ชิลี


### อุรุกวัย พบ โคลอมเบีย


### อาร์เจนตินา พบ เอกวาดอร์


## รอบรองชนะเลิศ

### บราซิล พบ เปรู


### อาร์เจนตินา พบ โคลอมเบีย


## รอบชิงอันดับที่สาม


## รอบชิงชนะเลิศ

## บันทึก

## อ้างอิง

## แหล่งข้อมูลอื่น
* 

รอบแพ้คัดออก
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
คำแพง ไซสมแพง

**คำแพง ไซสมแพง** () เป็นนักการเมืองชาวลาวที่ดำรงตำแหน่งเป็นรัฐมนตรีว่าการกระทรวงแรงงาน และสวัสดิการสังคม เขายังดำรงตำแหน่งผู้ว่าการแขวงหลวงพระบาง และหัวพัน

เขาเป็นสามีของเวียงทอง สีพันดอน และบุตรเขยของอดีตผู้นำ คำไต สีพันดอน

## อ้างอิง

### บรรณานุกรม
*หนังสือ:*
* 

หมวดหมู่:ไม่ทราบปีเกิด (บุคคลที่ยังมีชีวิตอยู่)
หมวดหมู่:นักการเมืองพรรคประชาชนปฏิวัติลาว
กลุ่มอาการเรย์โนด์

**กลุ่มอาการเรย์โนด์** (หรือ "เรย์โน" ตามการทับศัพท์ภาษาฝรั่งเศส; ) หรือ**ปรากฏการณ์เรย์โนด์** () เป็นอาการทางการแพทย์ตั้งชื่อตามแพทย์ชาวฝรั่งเศส ออกุสต์ กาเบรียล มอริซ เรย์โน ผู้อธิบายอาการนี้ครั้งแรกในวิทยานิพนธ์ของเขาในปี 1862 อาการเรย์โนเกิดจากการหดเกร็งของหลอดเลือดฝอย ส่งผลให้เกิดชุด (episodes) ของการไหลเวียนเลือดที่ลดลงในหลอดเลือดฝอยตอนปลาย โดยทั่วไปมักปรากฏอาการนี้นิ้วมือ และบ้างที่นิ้วเท้า และพบได้น้อยในจมูก, หู และริมฝีปาก ช่วงเหล่านี้ส่งผลให้ผิวหนังเกิดกลายเป็นสีขาว จากนั้นจึงเป็นสีน้ำเงิน บ่อยครั้งอาจมีอาการชา หรือเจ็บปวด และทันใดที่การไหลเวียนเลือดกลับคืนมา บริเวณผิวหนังตรงนั้นจะกลายเป็นสีแดงและมีอาการแสบไหม้ โดยทั่วไปเกิดขึ้นครั้งละหลายนาที แต่บางกรณีอาจเกิดเป็นชั่วโมง

ตัวกระตุ้นโดยทั่วไปคือความหนาวเย็นและภาวะเครียดทางอารมณ์ อาการเรย์โนยังแบ่งออกเป็นเรย์โนปฐมภูมิ (Primary Raynaud's) หรือไอดิโอพาติก ซึ่งเกิดจากอาการหรือสาเหตุที่ไม่ทราบ ส่วนเรย์โนทุติยภูมิ (Secondary Raynaud's) เกิดจากอาการอื่น มีวัยเกิดโรคที่แก่กว่า และมีอาการเจ็บปวดที่รุนแรงกว่ามาก รวมถึงอาจปรากฏแบบอสมมาตรและเกี่ยวกับบาดแผลบนผิวหนัง เรย์โนทุติยภูมิอาจเกิดจากความผิดปกติของเนื้อเยื่อคอนเนคทีฟ เช่น สเคลอโรเดอร์มา และ ลูปัส, อาการบาดเจ็บที่มือ, การสั่นไหวเป็นเวลาต่อเนื่อวยาวนาน, การสูบบุหรี่, ปัญหาเกี่ยวกับไทรอยด์ และยาบางชนิด เช่น ยาเม็ดคุมกำเนิด โดยทั่วไปการวินิจฉัยจะดำเนินไปตามอาการ

การรักษาขั้นต้นคือการป้องกันไม่ให้ตรงที่เกิดอาการถูกความหนาวเย็น ส่วนการควบคุมอื่น ๆ อาจมีการสั่งห้ามใช้นิโคตินหรือตัวกระตุ้นอื่น ๆ บางกรณีที่อาการไม่ดีขึ้นอาจให้ยากลุ่มยับยั้งแคลเซียมชานเนิล และ อิโลปรอสต์ ในกรณีที่ร้ายแรงมากบางกรณีอาจพบการเจ็บปวดของผิวหนัง หรือ การตายเน่าของเนื้อเยื่อ ซึ่งพบได้ยากมาก

มีผู้ป่วยด้วยอาการนี้ราว 4% ของประชากร เวลาเกิดโรคอยู่ตั้งแต่ 15 ถึง 30 ปี และพบมากกว่าในผู้หญิง ส่วนเรย์โนแบบทุติยภูมิมีกพบในผู้สูงอายุมากกว่า ทั้งสองแบบของเรย์โนพบได้ทั่วไปในพื้นที่ที่มีภูมิอากาศที่หนาวเย็น

## อ้างอิง

## แหล่งข้อมูลอื่น

* What Is Raynaud's Disease at National Heart, Lung, and Blood Institute
* Questions and Answers about Raynaud’s Phenomenon at National Institutes of Health
*
เชื่อมหัวใจ

***เชื่อมหัวใจ*** () เป็นซีรีส์ไลต์โนเวลญี่ปุ่นเขียนโดยซาดานัตสึ อันดะ วาดภาพโดยชิโรมิซากานะ เป็นเรื่องราวเกี่ยวกับนักเรียนมัธยมปลาย 5 คนที่ต้องพบเจอกับเหตุการณ์ประหลาดเหนือธรรมชาติ ทำให้พวกเขาต้องเปิดเผยความลับของตนซึ่งจะเป็นการทดสอบความสัมพันธ์ระหว่างกัน ซีรีส์ไลต์โนเวลมีทั้งหมด 11 เล่ม ตีพิมพ์โดย Enterbrain ตั้งแต่เดือนมกราคม 2010 ถึงกันยายน 2013 สำหรับในประเทศไทยตีพิมพ์โดยสำนักพิมพ์รักพิมพ์

*เชื่อมหัวใจ* ได้รับการดัดแปลงเป็นมังงะตีพิมพ์โดย Enterbrain ในประเทศไทยตีพิมพ์โดยสำนักพิมพ์รักพิมพ์ และการดัดแปลงเป็นอนิเมะโดยสตูดิโอ Silver Link ออกอากาศที่ญี่ปุ่นตั้งแต่เดือนกรกฎาคมถึงธันวาคม 2012 สำหรับในประเทศไทยถือลิขสิทธิ์โดย TIGA

## เนื้อเรื่อง

เรื่องราวของนักเรียนมัธยมปลายสมาชิกชมรมวิจัยวัฒนธรรม 5 คน ได้แก่ ไทจิ อิโอริ ฮิเมโกะ โยชิฟูมิ และ ยุย ที่ต้องพบเจอกับปรากฏการณ์ประหลาดเหนือธรรมชาติที่เกิดขึ้นในชีวิตประจำวันของพวกเขา โดยผู้ที่อยู่เบื้องหลังคือฟูเซ็นคาซึระที่ต้องการทดสอบทุกคนด้วยเป้าหมายที่ไม่ทราบแน่ชัด ระหว่างที่พวกเขาเผชิญกับปรากฏการณ์เหล่านี้ ความลับและบาดแผลในจิตใจของพวกเขาจะถูกเปิดเผยออกมาซึ่งทำให้ความสัมพันธ์ของพวกเขาสั่นคลอน

## ตัวละคร

;ยาเองาชิ ไทจิ 
:()
:ให้เสียงโดย :  ทากาฮิโระ มิซูชิมะ

;นากาเสะ อิโอริ 
:()
:ให้เสียงโดย :  อากิ โทโยซากิ

;อินาบะ ฮิเมโกะ 
:()
:ให้เสียงโดย :  มิยูกิ ซาวาชิโระ

;คิริยามะ ยุย 
:()
:ให้เสียงโดย :  ฮิซาโกะ คาเนโมโตะ

;อาโอกิ โยชิฟูมิ 
:()
:ให้เสียงโดย :  ทากูมะ เทราชิมะ

## สื่อ
### ไลต์โนเวล

*เชื่อมหัวใจ* เป็นซีรีส์ไลต์โนเวล 11 เล่ม ตีพิมพ์โดย Enterbrain ในเครือ Famitsu Bunko ในประเทศไทยตีพิมพ์โดยสำนักพิมพ์รักพิมพ์จำนวน 5 เล่ม

### มังงะ
มังงะตีพิมพ์โดย Enterbrain ทั้งหมด 5 เล่ม โดยเล่มแรกตีพิมพ์เมื่อวันที่ 14 พฤษภาคม 2011 และเล่มสุดท้ายตีพิมพ์เมื่อวันที่ 14 กันยายน 2013

### อนิเมะ
การดัดแปลงเป็นอนิเมะจากนิยายเล่มที่ 1-4 กำกับโดยชินยะ คาวัตสึระ เขียนบทโดยฟุมิฮิโกะ ชิโมะ ผลิตโดยสตูดิโอ Silver Link รวมทั้งหมด 17 ตอน โดย 13 ตอนแรกออกอากาศที่ญี่ปุ่นตั้งแต่วันที่ 8 กรกฎาคม ถึง 30 กันยายน พ.ศ. 2555 และ 4 ตอนสุดท้ายออกอากาศทาง AT-X ในวันที่ 30 ธันวาคม พ.ศ. 2555

#### รายชื่อตอน
:ตอนที่ 1 เรื่องที่พอรู้ตัวก็เกิดขึ้นแล้ว
:ตอนที่ 2 เหล่ามนุษย์ที่ค่อนข้างน่าสนใจ
:ตอนที่ 3 Jobber and Low Blow
:ตอนที่ 4 สองความคิด
:ตอนที่ 5 คำสารภาพและความตาย
:ตอนที่ 6 เรื่องที่พอรู้ตัวก็เกิดขึ้นอีกแล้ว
:ตอนที่ 7 ต่างพากันพังทลาย
:ตอนที่ 8 และแล้วก็ไม่เหลือใคร
:ตอนที่ 9 หยุดไม่ได้ หยุดไม่ได้ หยุดไม่ได้
:ตอนที่ 10 เมื่อเอ่ยคำๆน้นออกมา
:ตอนที่ 11 กว่าจะทำให้รู้ตัวก็เกิดขึ้นอีกแล้ว
:ตอนที่ 12 สู่เมืองที่หิมะตก
:ตอนที่ 13 ถ้าเราห้าคนยังอยู่ด้วยกัน
:ตอนที่ 14 คืนวันที่พังทลาย
:ตอนที่ 15 ไม่เห็นอะไรทั้งนั้น ไม่เข้าใจอะไรทั้งนั้น
:ตอนที่ 16 เตรียมใจและคลี่คลาย
:ตอนที่ 17 เชื่อมใจไว้ด้วยกัน

## อ้างอิง

## แหล่งข้อมูลอื่น
*เว็บไซต์ทางการของไลต์โนเวล  
*เว็บไซต์ทางการของอนิเมะ 
*เว็บไซต์ทางการของมังงะ 
*

หมวดหมู่:นิยายญี่ปุ่นที่ตีพิมพ์ในปี พ.ศ. 2553
หมวดหมู่:มังงะที่ตีพิมพ์ในปี พ.ศ. 2553
หมวดหมู่:อนิเมะที่ออกฉายในปี พ.ศ. 2555
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวเหนือธรรมชาติ
หมวดหมู่:การ์ตูนญี่ปุ่นแนวเซเน็ง
หมวดหมู่:ข้อโต้เถียงในการ์ตูนญี่ปุ่น
หมวดหมู่:มังงะของสำนักพิมพ์คาโดกาวะโชเต็ง
ผลงานเพลงของไอซ์วัน

ผลงานเพลงของเกิร์ลกรุปเกาหลีใต้–ญี่ปุ่นไอซ์วัน ประกอบด้วย 2 สตูดิโออัลบั้ม 4 อีพี และ 7 ซิงเกิล ในเดือนพฤษภาคม 2021 ไอซ์วันมียอดขายรวมกว่า 2.79 ล้านอัลบั้ม

การเปิดตัวครั้งแรกของไอซ์วัน คือ อีพีคัลเลอร์ไรซ์ (Color*Iz) วางจำหน่ายเมื่อวันที่ 29 ตุลาคม 2018 ซึ่งเป็นการเปิดตัวของเกาหลี ตามมาด้วยซิงเกิลเปิดตัวของญี่ปุ่น "ซูกิโตะอิวาเซไต" (Suki to Iwasetai) ซึ่งวางจำหน่ายเมื่อวันที่ 6 กุมภาพันธ์ 2019 โดยอีเอ็มไอเรคคอร์ดสของยูเอ็มจี ต่อมากลุ่มได้รับการรับรองระดับแพลตตินัมเป็นครั้งแรก

## สตูดิโออัลบั้ม

## เอกซ์เทนเดดเพลย์

## ซิงเกิล
### ร้องนำ

### ซิงเกิลประชาสัมพันธ์

### ทำงานร่วมกัน

## เพลงอื่น ๆ ที่ติดชาร์ต

## แขกรับเชิญ

## ผลงานวิดีโอ
### มิวสิกวิดีโอ

### ดีวีดี

## หมายเหตุ

## อ้างอิง

## แหล่งข้อมูลอื่น
* 

ผลงานเพลง
หมวดหมู่:ผลงานของศิลปินเกาหลีใต้
หมวดหมู่:ผลงานเพลงกลุ่มดนตรีเคป็อป
เรย์แมน 2: เดอะเกรตเอสเคป

***เรย์แมน 2: เดอะเกรตเอสเคป*** () เป็นวิดีโอเกมแพลตฟอร์มในปี 1999 ที่พัฒนาโดยยูบิ พิกเจอร์ส และจัดจำหน่ายโดย ยูบิ ซอฟต์ โดยตัวเกมเป็นเกมภาคหลักเกมที่สองในชุดเกม *[[เรย์แมน]]* สำหรับดรีมแคสต์ ไมโครซอฟท์ วินโดวส์ นินเท็นโด 64 และ เพลย์สเตชัน ตัวเกมยังมีการรีเมคที่ปรับปรุงเพื่มเติมในชื่อ *เรย์แมนเรโวลูชัน* (*เรย์แมน 2: เรโวลูชัน* ในอเมริกาเหนือ) ได้รับการพัฒนาโดยยูบิ ซอฟต์ อานซี สำหรับเพลย์สเตชัน 2 ตัวเกมรีเมคทางเลือกที่รู้จักกันในชื่อ *เรย์แมน 2 ฟอร์เอฟเวอร์* ได้รับการพัฒนาโดยยูบิ ซอฟต์ มิลาน สำหรับเกมบอยคัลเลอร์

เนื้อเรื่องใน *เรย์แมน 2 เดอะเกรตเอสเคป* จะมุ่งเน้นไปที่ตัวละครเรย์แมนซึ่งได้รับมอบหมายให้กอบกู้ดินแดนมหัศจรรย์แห่ง Fairy Glade จากกองทัพหุ่นยนต์โจรสลัดที่นำโดย Admiral Razorbeard *เรย์แมน 2 เดอะเกรตเอสเคป* ได้รับการยกย่องจากรูปแบบการเล่น กราฟิก และการเข้าถึงได้ง่าย

หมวดหมู่:วิดีโอเกมที่ออกวางจำหน่ายในปี พ.ศ. 2542
หมวดหมู่:เกมสำหรับเพลย์สเตชัน
หมวดหมู่:เกมสำหรับเพลย์สเตชัน 2
หมวดหมู่:เกมสำหรับดรีมแคสต์
หมวดหมู่:เกมสำหรับเกมบอยคัลเลอร์
หมวดหมู่:เกมสำหรับวินโดวส์‎
หมวดหมู่:เกมสำหรับนินเท็นโดดีเอส
หมวดหมู่:เกมสำหรับนินเท็นโด 3ดีเอส
หมวดหมู่:เกมสำหรับไอโอเอส
หมวดหมู่:วิดีโอเกมที่พัฒนาขึ้นในประเทศฝรั่งเศส
หมวดหมู่:วิดีโอเกมเกี่ยวกับความฝัน
หมวดหมู่:วิดีโอเกมแพลตฟอร์ม
หมวดหมู่:เรย์แมน
หมวดหมู่:การบุกครองของเอเลียนในวิดีโอเกม
การวิเคราะห์ความจำนงในการรักษา

ในทางการแพทย์ **การวิเคราะห์ความจำนงในการรักษา** (; **ITT**) มีเป้าหมายเพื่อกำจัดตัวแปรที่ชี้นำผิด ๆ (misleading artifacts) ซึ่งอาจเกิดขึ้นได้ในงานวิจัยศึกษาการแทรกแซง ITT มีลักษณะเรียบง่ายกว่ารูปแบบอื่น ๆ ของการออกแบบงานวิจัยและวิเคราะห์ผลเนื่องจากไม่ต้องใช้การสังเกตสถานะคอมไพลแอนซ์ ถึงแม้การวิเคราะห์ ITT จะปรากฏใช้ในการทดลองทางคลินิกอย่างแพร่หลาย แต่ก็สามารถถูกบรรยายหรือตีความผิด ๆ และรวมถึงมีปัญหาในการนำไปประยุกต์ใช้จริงอยู่เช่นกัน นอกจากนี้ ยังไม่มีข้อตกลงร่วมต่อวิธีการทำวิเคราะห์ ITT ในกรณีที่ปรากฏการขาดหายของข้อมูลผลวิจัย

## อ้างอิง

## แหล่งข้อมูลอื่น
*Intention to Treat Bandolier's definition
*Intention to Treat  – Tufts.edu
*Intention-to-Treat Analysis – Bu.edu
*What is meant by intention to treat analysis? Survey of published randomised controlled trials – BMJ
*Intention-to-treat principle – CMAJ
*Inclusion of patients in clinical trial analysis: the intention-to-treat principle – eMJA
*Inconsistent Definitions for Intention-To-Treat in Relation to Missing Outcome Data: Systematic Review of the Methods Literature PLoS ONE Alshurafa et al. (2012)

หมวดหมู่:วิทยาการระบาด
หมวดหมู่:การทดลองทางคลินิก
หมวดหมู่:การทดลอง
หมวดหมู่:การวิจัยทางคลินิก
เกาะคาเฟอคลูเปิน

**เกาะคาเฟอคลูเปิน** (; ) เป็นเกาะที่อยู่นอกชายฝั่งทางตอนเหนือของเกาะกรีนแลนด์ เป็นเกาะถาวรที่อยู่เหนือสุดของโลก

## การค้นพบ
รอเบิร์ต พีรี นักสำรวจชาวอเมริกัน พบเห็นเกาะนี้เป็นครั้งแรกใน ค.ศ. 1900 แต่ไม่มีใครเคยขึ้นไปบนเกาะเลยจนกระทั่ง ค.ศ. 1921 เลาเกอ ค็อก ได้มาเยือนเกาะเป็นครั้งแรกและตั้งชื่อให้เกาะ

ใน ค.ศ. 1969 กลุ่มสำรวจชาวแคนาดาได้คำนวณว่าด้านเหนือสุดของเกาะไกลกว่าแหลมมอริสเจซุปซึ่งเป็นแหลมเหนือสุดของเกาะกรีนแลนด์ถึง 750 เมตร ทำให้พวกเขานำสถิตินี้มาอ้างว่าเกาะนี้เป็นแผ่นดินเหนือสุดและใกล้ขั้วโลกเหนือมากที่สุด

ภายหลังมีการพบสันดอนกรวดที่อยู่เหนือกว่าเกาะนี้ เช่น โอดัก, 83-42 และ ATOW1996 ถึงแม้ว่าจะอยู่เหนือกว่าแต่ก็มีข้อถกเถียงว่าสันดอนกรวดเหล่านี้ควรนับรวมในสถิติหรือไม่ เพราะบางครั้งมันก็จมหายไป

## ภูมิศาสตร์
เกาะคาเฟอคลูเปินห่างจากขั้วโลกเหนือราว 713.5 กิโลเมตร ห่างจากแหลมเจมส์ฮิลล์ไปทาวตะวันตกราว 10 กิโลเมตร ห่างจากแหลมมอริสเจซุปไปทางตะวันออกราว 37 กิโลเมตร ลักษณะของเกาะคือมีความยาวที่ 0.7 กิโลเมตร จุดที่กว้างที่สุดกว้าง 300 เมตร จุดที่สูงที่สุดบนเกาะสูงกว่าระดับน้ำทะเล 30 เมตร

## พืชพรรณ
แม้จะมีสภาพอากาศที่รุนแรงและไม่เอื้ออำนวย แต่บนเกาะก็มีพืชพรรณเช่นกัน โดยพืชส่วนใหญ่บนเกาะจะเป็นพวกมอสส์, ลิเวอร์เวิร์ต, ไลเคน นอกจากนี้ยังมีพืชดอกอย่าง *[[Papaver radicatum]]* (ดอกป็อปปีขั้วโลก) และ *[[Saxifraga oppositifolia]]* ด้วย

## อ้างอิง

หมวดหมู่:เกาะในประเทศเดนมาร์ก
หมวดหมู่:จุดที่สุดในโลก
หมวดหมู่:เกาะที่ไม่มีผู้คนอาศัยอยู่ของกรีนแลนด์